Mans met miljoene se perlemoen betrapDie perlemoen waarop beslag gelê is. Foto: Verskaf Die Wes-Kaapse polisie het twee mans in hegtenis geneem nadat perlemoen ter waarde van sowat R10 miljoen in hul besit gevind is. Sers. Noloyiso Rwexana, polisiewoordvoerder, het gesê die mans, onderskeidelik 24 en 31 jaar oud, is by ŉ huis in Blackheath in Kaapstad aangekeer. “Die polisie het op inligting van die gemeenskap gereageer wat hulle na die huis gelei het waar die perlemoen gestoor is,” het Rwexana gesê. Die mans moet Vrydag in die Blue Downs-landdroshof verskyn. Die perlemoen waarop beslag gelê is. Foto: Verskaf